รัฐบาลไทย-ข่าวทำเนียบรัฐบาล-พลเอก ประวิตร ย้ำจังหวัดจับมือท้องถิ่นคุมเข้มเติมน้ำใต้ดินตามมาตรฐาน แก้ภัยแล้ง น้ำท่วม อย่างยั่งยืน
วันพฤหัสบดีที่ 2 กรกฎาคม 2563
พลเอก ประวิตร ย้ําจังหวัดจับมือท้องถิ่นคุมเข้มเติมน้ําใต้ดินตามมาตรฐาน แก้ภัยแล้ง น้ําท่วม อย่างยั่งยืน
พลเอก ประวิตร วงษ์สุวรรณ รองนายกรัฐมนตรี เป็นประธานในพิธีเปิดการประชุมเติมน้ําใต้ดิน พร้อมมอบคู่มือการเติมน้ําใต้ดินให้แก่ปลัดกระทรวงมหาดไทย และมอบนโยบายให้ผู้ว่าราชการจังหวัด ท้องถิ่นจังหวัด รวมถึงหน่วยงานอื่นๆ ที่เกี่ยวข้องกับภารกิจการเติมน้ําใต้ดิน ใ
พลเอก ประวิตร ย้ําจังหวัดจับมือท้องถิ่นคุมเข้มเติมน้ําใต้ดินตามมาตรฐาน แก้ภัยแล้ง น้ําท่วม อย่างยั่งยืน
วันนี้ (2 กรกฎาคม 2563) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานในพิธีเปิดการประชุมเติมน้ําใต้ดิน พร้อมมอบคู่มือการเติมน้ําใต้ดินให้แก่ปลัดกระทรวงมหาดไทย และมอบนโยบายให้ผู้ว่าราชการจังหวัด ท้องถิ่นจังหวัด รวมถึงหน่วยงานอื่นๆ ที่เกี่ยวข้องกับภารกิจการเติมน้ําใต้ดิน ให้ช่วยกันดูแล ควบคุมการเติมน้ําใต้ดินอย่างถูกต้องตามหลักวิชาการ และเกิดประสิทธิภาพสูงสุด รวมทั้งประเมินผลกระทบและการบริหารจัดการในระยะยาว เพื่อแก้ปัญหาภัยแล้ง-น้ําท่วมอย่างยั่งยืน โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม คณะผู้บริหาร ทส. ผู้ว่าราชการจังหวัด ท้องถิ่นจังหวัด หน่วยบัญชาการทหารพัฒนา และผู้อํานวยการสํานักงานทรัพยากรธรรมชาติและสิ่งแวดล้อมจังหวัด เข้าร่วมการประชุมฯ และร่วมเสวนาเสริมสร้างองค์ความรู้ด้านน้ําบาดาลในการปฏิบัติงานเติมน้ําใต้ดินให้เป็นไปตามมาตรฐานของประเทศไทย ณ โรงแรมมิราเคิล แกรนด์ คอนเวนชั่น กรุงเทพฯ
พลเอก ประวิตร วงษ์สุวรรณ ในฐานะผู้อํานวยการกองอํานวยการน้ําแห่งชาติ ได้สั่งการในที่ประชุม เมื่อวันที่ 11 มิถุนายน 2563 ให้เร่งพัฒนางานเติมน้ําใต้ดิน ซึ่งมอบหมายให้สํานักงานทรัพยากรน้ําแห่งชาติ และกระทรวงทรัพยากรธรรมชาติและสิ่งแวดล้อม โดยกรมทรัพยากรน้ําบาดาล เป็นเจ้าภาพหลัก พร้อมให้หน่วยงานที่เกี่ยวข้องเร่งจัดทําแผนการพัฒนาบ่อน้ําบาดาลและการเติมน้ําใต้ดินตามหลักเกณฑ์ที่กรมทรัพยากรน้ําบาดาลเสนอ โดยในวันนี้ได้สั่งการให้ผู้ว่าราชการจังหวัดทุกจังหวัดช่วยกันดูแล และกําชับควบคุมท้องถิ่นให้นําองค์ความรู้เรื่องการเติมน้ําใต้ดินไปใช้เป็นแนวนโยบายและสร้างการรับรู้ให้ท้องถิ่นได้ทําความเข้าใจ เกิดการยอมรับในหลักเกณฑ์และแนวทางการเติมน้ําใต้ดิน ให้สอดคล้องกับสภาพพื้นที่ รูปแบบทางวิชาการที่เหมาะสม แหล่งน้ําที่จะใช้เติม และคุณภาพน้ําทั้งก่อนเติมและหลังการเติมน้ํา โดยมีมาตรฐานหรือกลไกการกํากับดูแล รวมทั้งประเมินผลกระทบและการบริหารจัดการในระยะยาวเพื่อให้เกิดความยั่งยืนตลอดไป
นายวราวุธ ศิลปอาชา กล่าวว่า หลังจากประเทศไทยได้ผ่านพ้นฤดูแล้ง และย่างเข้าสู่ฤดูฝนอย่างเป็นทางการ รัฐบาลได้มอบหมายให้ทุกหน่วยงานที่เกี่ยวข้องเตรียมมาตรการรองรับสถานการณ์น้ําที่อาจจะเกิดขึ้นในอนาคตอย่างรัดกุมและรอบด้าน รวมทั้งให้มีการเตรียมแผนการบริหารจัดการน้ําสําหรับแก้ไขปัญหาในระยะยาวอย่างยั่งยืน ซึ่งกระทรวงทรัพยากรธรรมชาติและสิ่งแวดล้อม สนับสนุนให้ใช้วิธีการเติมน้ําใต้ดิน โดยนําน้ําที่เหลือใช้ในช่วงน้ําท่วมหลากหรือจากน้ําฝนที่ตกลงมาเติมลงสู่ชั้นน้ําบาดาลด้วยวิธีการที่เหมาะสมกับสภาพพื้นที่ และนํากลับมาใช้ใหม่ในช่วงเวลาที่ต้องการ เป็นการช่วยธรรมชาติฟื้นฟูชั้นน้ําบาดาล แก้ไขปัญหาการลดระดับลงของชั้นน้ําบาดาลให้กลับคืนสู่สภาพเดิม เป็นการเพิ่มความคุ้มค่าและประหยัดงบประมาณ ทั้งนี้ ในปีงบประมาณ 2563 มีแผนงานโครงการเติมน้ําใต้ดิน รวมทั้งสิ้น 530 แห่ง ในพื้นที่แอ่งน้ําบาดาลเจ้าพระยาตอนบน และจันทบุรี-ตราด ขณะนี้ดําเนินการเสร็จแล้ว จํานวน 250 แห่ง และคาดว่าจะแล้วเสร็จทั้งหมดภายในเดือนสิงหาคม 2563 นี้